b'\n_START_ARTICLE_\nDzalisi\n_START_PARAGRAPH_\nDzalisi (gruzinsko \xe1\x83\xab\xe1\x83\x90\xe1\x83\x9a\xe1\x83\x98\xe1\x83\xa1\xe1\x83\x98, Dzalisi) je zgodovinska vas v dolini Mukrani v Gruziji, oddaljena pribli\xc5\xbeno 50 km od Tbilisija in 20 km od Mcheta._NEWLINE_Ptolemaj (90-168 n. \xc5\xa1t.) v svoji Geografiji (\xc2\xa7 10, 3) omenja Dzalisi (gr\xc5\xa1ko \xce\x96\xce\xac\xce\xbb\xce\xb9\xcf\x83\xcf\x83\xce\xb1, Zalissa) kot eno od glavnih mest Iberije, starodavnega Gruzinskega kraljestva. _NEWLINE_Arheolo\xc5\xa1ka izkopavanja so odkrila ostanke \xc5\xa1tirih pala\xc4\x8d in kopali\xc5\xa1\xc4\x8d s hipokavstom, akropolo, kopalni bazen, upravni del mesta, voja\xc5\xa1nice, sistem oskrbe z vodo in pokopali\xc5\xa1\xc4\x8da. V eni od vil so odkrila bogate talne mozaike, ki skupaj z mozaiki v Bi\xc4\x8dvinti spadajo med dale\xc4\x8d najstarej\xc5\xa1e na Kavkazu. Po slogu sode\xc4\x8d je bil najlep\xc5\xa1i  mozaik v Dzalisiju izdelan okoli leta 300. V sredi\xc5\xa1\xc4\x8du mozaika sta Ariadna in Dioniz na banketu.'